CELEX: 32006R0907
Language: et
Date: 2006-06-20 00:00:00
Title: Komisjoni määrus (EÜ) nr 907/2006,  20. juuni 2006 , millega muudetakse Euroopa Parlamendi ja nõukogu määrust (EÜ) nr 648/2004 detergentide kohta selle III ja VII lisa kohandamiseks   (EMPs kohaldatav tekst)

21.6.2006   
            
            
               ET
            
            
               Euroopa Liidu Teataja
            
            
               L 168/5
            
         KOMISJONI MÄÄRUS (EÜ) nr 907/2006,
   20. juuni 2006,
   millega muudetakse Euroopa Parlamendi ja nõukogu määrust (EÜ) nr 648/2004 detergentide kohta selle III ja VII lisa kohandamiseks
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 31. märtsi 2004. aasta määrust (EÜ) nr 648/2004 detergentide kohta, (1) eelkõige selle artikli 13 lõiget 1,
   ning arvestades järgmist:
   
               (1)
            
            
               Määrus (EÜ) nr 648/2004 detergentide kohta tagab detergentide vaba ringluse siseturul ning keskkonna ja inimeste tervise tõhusa kaitse, sätestades detergentide pindaktiivsete ainete lõpliku biolagundatavuse ja detergentide koostisosade märgistamise eeskirjad.
            
         
               (2)
            
            
               Mõned määruse (EÜ) nr 648/2004 III lisas sätestatud meetodid, nt ISO 14593 standardmeetod, sobivad samuti vees halvasti lahustuvate ainete katsetamiseks, kui tagatakse aine asjakohane dispersioon. Halvasti lahustuvate ainete katsetamise kohta on täiendavad juhised meetodis ISO 10634. Siiski tuleks kasutusele võtta täiendav katsemeetod, mida kasutatakse vees halvasti lahustuvate pindaktiivsete ainete puhul. Kavandatav täiendav katsemeetod on ISO standard 10708:1997 “Vee kvaliteet. Orgaaniliste ühendite lõpliku aeroobse biolagundatavuse hindamine vesikeskkonnas”. Euroopa Komisjoni tervise- ja keskkonnariskide teaduskomitee (SCHER) jõudis järeldusele, et ISO 10708 standard vastab oma tasemelt määruse III lisas nimetatud juba kasutusel olevatele katsemeetoditele, ja kiitis selle kasutuse heaks.
            
         
               (3)
            
            
               Kõrgetasemelise tervisekaitse tagamiseks tuleks teave detergentide koostise kohta teha tarbijatele hõlpsasti kättesaadavaks. Seepärast peaks detergendi pakendil olema veebilehe aadress, kust määruse (EÜ) nr 648/2004 VII lisa punktis D olev koostisosade loetelu oleks kergesti kättesaadav.
            
         
               (4)
            
            
               Allergeensete lõhnaainete deklareerimine on nõutav, kui need on lisatud puhaste ainetena. Nende deklareerimine ei ole siiski nõutav, kui need on lisatud selliste keeruliste koostisosade nagu eeterlike õlide või parfüümide komponentidena. Selgema teabe tagamiseks tarbijatele tuleb detergentides olevaid allergeenseid lõhnaineid deklareerida, sõltumata nende detergendile lisamise viisist.
            
         
               (5)
            
            
               Tarbijatele suunatud koostisosade loeteluga, mis on esitatud määruse (EÜ) nr 648/2004 VII lisa punktis D, nõutakse spetsiifilise teadusliku nomenklatuuri kasutamist, mis võib tarbijaid pigem takistada kui aidata. Lisaks esineb tarbijatele kättesaadavaks tehtava teabe ja sama lisa punkti C kohaselt meditsiinilisele personalile mõeldud teabe vahel mõningane vastuolu. Tarbijatele mõeldud teave koostisosade kohta tuleks muuta kergemini arusaadavaks, kasutades kosmeetikatoodete koostisosade puhul juba kasutusel olevat INCI nomenklatuuri, ja punktid C ja D peaksid olema kooskõlas.
            
         
               (6)
            
            
               Määruses esineva mõiste “detergent” määratlusest ilmneb selgelt, et märgistamise eeskirju kohaldatakse kõikide detergentide suhtes, hoolimata sellest, kas need sisaldavad pindaktiivseid aineid või ei. Määruse (EÜ) nr 648/2004 VII lisa punktis D sätestatakse siiski erinevad eeskirjad nendele tööstuslikele ja asutustes kasutatavatele detergentidele, mis sisaldavad pindaktiivseid aineid, ja nendele, mis neid ei sisalda. Nendeks märgistamisnõuete erinevusteks ei ole praktilist vajadust ja need tuleks kaotada.
            
         
               (7)
            
            
               Seepärast tuleks vastavalt muuta määruse (EÜ) nr 648/2004 III ja VII lisa. Selguse mõttes oleks asjakohane need lisad asendada.
            
         
               (8)
            
            
               Käesoleva määrusega ette nähtud meetmed on kooskõlas detergentide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 648/2004 muudetakse järgmiselt.
   
               1.
            
            
               III lisa asendatakse käesoleva määruse I lisas esitatud tekstiga.
            
         
               2.
            
            
               VII lisa asendatakse käesoleva määruse II lisas esitatud tekstiga.
            
         Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Artikli 1 lõiget 2 kohaldatakse alates kuue kuu möödumisest pärast käesoleva määruse jõustumist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2006
      
         
            Komisjoni nimel
         
         
            asepresident
         
         Günter VERHEUGEN
      
   
   
      (1)  ELT L 104, 8.4.2004, lk 1.
   
      I LISA
      
         
            “III LISA
            LÕPLIKU BIOLAGUNDATAVUSE (MINERALISATSIOONI) KATSEMEETODID DETERGENTIDES SISALDUVATE PINDAKTIIVSETE AINETE JAOKS
            
                     
                        A.
                     
                     
                        Referentsmeetod pindaktiivse aine lõpliku biolagundatavuse laboratoorseks katsetamiseks käesoleva määruse alusel põhineb standardil EN ISO 14593:1999 (CO2 gaasifaasi analüüs).
                        Detergentides sisalduvaid pindaktiivseid aineid loetakse biolagunevaks, kui biolagundatavuse (mineralisatsiooni) tase, mille mõõtmiseks kasutatakse ühte järgmisest meetodist, (1) on kahekümne kaheksa päeva jooksul vähemalt 60 %:
                        
                                    1.
                                 
                                 
                                    EN ISO standard 14593:1999. Vee kvaliteet. Orgaaniliste ühendite lõpliku aeroobse biolagundatavuse hindamine vesikeskkonnas. Anorgaanilise süsiniku analüüsimeetod hermeetilistes anumates (CO2 gaasifaasi katse). Eelnevat kohandamist ei kasutata. 10-päevase akna põhimõtet ei kohaldata (referentsmeetod).
                                 
                              
                                    2.
                                 
                                 
                                    Direktiivi 67/548/EMÜ V lisa osas C.4-C esitatud meetod (süsinikdioksiidi (CO2) eraldumise modifitseeritud Sturmi katse). Eelnevat kohandamist ei kasutata. 10-päevase akna põhimõtet ei kohaldata.
                                 
                              
                                    3.
                                 
                                 
                                    Direktiivi 67/548/EMÜ V lisa osas C.4-E esitatud meetod (suletud pudel). Eelnevat kohandamist ei kasutata. 10-päevase akna põhimõtet ei kohaldata.
                                 
                              
                                    4.
                                 
                                 
                                    Direktiivi 67/548/EMÜ V lisa osas C.4-D esitatud meetod (manomeetriline respiromeetria). Eelnevat kohandamist ei kasutata. 10-päevase akna põhimõtet ei kohaldata.
                                 
                              
                                    5.
                                 
                                 
                                    Direktiivi 67/548/EMÜ V lisa osas C.4-D esitatud meetod (Jaapani rahvusvahelise kaubanduse ja tööstuse ministeerium, MITI). Eelnevat kohandamist ei kasutata. 10-päevase akna põhimõtet ei kohaldata.
                                 
                              
                                    6.
                                 
                                 
                                    ISO 10708:1997. Vee kvaliteet. Orgaaniliste ühendite lõpliku aeroobse biolagundatavuse hindamine vesikeskkonnas. Biokeemilise hapnikutarbe määramine kahefaasilise suletud pudeli katsega. Eelnevat kohandamist ei kasutata. 10-päevase akna põhimõtet ei kohaldata.
                                 
                              
                  
                     
                        B.
                     
                     
                        Sõltuvalt pindaktiivse aine füüsikalistest omadustest võib kasutada ühte allpool loetletud meetoditest, kui see on põhjendatud. (2) Tuleb märkida, et nende meetodite läbimistingimustele loetakse vastavaks vähemalt 70 %, mida peetakse samaväärseks osas A loetletud meetodite vähemalt 60-protsendilise vastavuskriteeriumiga. Allpool loetletud meetodite valiku adekvaatsuse üle otsustatakse iga juhtumi puhul eraldi vastavalt käesoleva määruse artiklile 5.
                        
                                    1.
                                 
                                 
                                    Direktiivi 67/548/EMÜ V lisa osas C.4-A esitatud meetod (lahustunud orgaanilise süsiniku DOC kadumine). Eelnevat kohandamist ei kasutata. 10-päevase akna põhimõtet ei kohaldata. Biolagundatavuse vastavuskriteeriumiks on vähemalt 70 % kahekümne kaheksa päeva jooksul.
                                 
                              
                                    2.
                                 
                                 
                                    Direktiivi 67/548/EMÜ V lisa osas C.4-B esitatud meetod (modifitseeritud OECD DOC kadumise sõeluuring). Eelnevat kohandamist ei kasutata. 10-päevase akna põhimõtet ei kohaldata. Biolagundatavuse vastavuskriteeriumiks on vähemalt 70 % kahekümne kaheksa päeva jooksul.
                                 
                              
                  
               NB! Need eespool nimetatud meetodid, mis pärinevad nõukogu direktiivist 67/548/EMÜ, on esitatud ka trükise “Ohtlike ainete klassifitseerimine, pakendamine ja märgistamine Euroopa Liidus” II osas “Katsemeetodid”, Euroopa Komisjon 1997, ISBN 92-828-0076-8.
         
      
      
         (1)  Nimetatud katsemeetodeid peetakse pindaktiivsete ainete jaoks kõige sobivamateks.
      
         (2)  DOC meetodid võiksid anda tulemusi eemaldumise, mitte lõpliku biolagundatavuse kohta. Manomeetriline respiromeetria ning MITI ja kaheetapiline biokeemilise hapnikutarbe meetod ei ole mõnel juhul asjakohased, sest katse kõrge algkontsentratsioon võib olla inhibeeriv.”
   
   
      II LISA
      
         
            “VII LISA
            MÄRGISTAMINE JA KOOSTISOSADE ANDMELEHT
            A.   Koostise märgistamine
            Tarbijatele müüdavate detergentide pakendi märgistamisel kohaldatakse järgmisi sätteid.
            Järgmisi massiprotsentide vahemikke:
            
                        —
                     
                     
                        alla 5 %,
                     
                  
                        —
                     
                     
                        5 % või rohkem, kuid alla 15 %,
                     
                  
                        —
                     
                     
                        15 % või rohkem, kuid alla 30 %,
                     
                  
                        —
                     
                     
                        30 % ja rohkem
                     
                  kasutatakse järgmiste allpool loetletud koostisosade sisalduse näitamiseks, kui neid on lisatud kontsentratsioonis üle 0,2 massiprotsendi:
            
                        —
                     
                     
                        fosfaadid,
                     
                  
                        —
                     
                     
                        fosfonaadid,
                     
                  
                        —
                     
                     
                        anioonsed pindaktiivsed ained,
                     
                  
                        —
                     
                     
                        katioonsed pindaktiivsed ained,
                     
                  
                        —
                     
                     
                        amfoteersed pindaktiivsed ained,
                     
                  
                        —
                     
                     
                        mitteioonsed pindaktiivsed ained,
                     
                  
                        —
                     
                     
                        hapnikupõhised pleegitusained,
                     
                  
                        —
                     
                     
                        klooripõhised pleegitusained,
                     
                  
                        —
                     
                     
                        EDTA ja selle soolad,
                     
                  
                        —
                     
                     
                        NTA (nitrilotriäädikhape) ja selle soolad,
                     
                  
                        —
                     
                     
                        fenoolid ja halogeenitud fenoolid,
                     
                  
                        —
                     
                     
                        paradiklorobenseen,
                     
                  
                        —
                     
                     
                        aromaatsed süsivesinikud,
                     
                  
                        —
                     
                     
                        alifaatsed süsivesinikud,
                     
                  
                        —
                     
                     
                        halogeenitud süsivesinikud,
                     
                  
                        —
                     
                     
                        seep,
                     
                  
                        —
                     
                     
                        tseoliidid,
                     
                  
                        —
                     
                     
                        polükarboksülaadid.
                     
                  Olenemata kontsentratsioonist, märgitakse pakendile järgmiste komponentide klassid:
            
                        —
                     
                     
                        ensüümid,
                     
                  
                        —
                     
                     
                        desinfektsioonivahendid,
                     
                  
                        —
                     
                     
                        optilised valgendid,
                     
                  
                        —
                     
                     
                        parfüümid.
                     
                  Kui on lisatud säilitusaineid, loetletakse need sõltumata kontsentratsioonist, kasutades võimalusel nõukogu 27. juuli 1976. aasta direktiivi 76/768/EMÜ (liikmesriikide kosmeetikatooteid käsitlevate seaduste ühtlustamise kohta) (1) artiklis 8 kehtestatud ühtset nomenklatuuri.
            Kui lisatakse kontsentratsioonis üle 0,01 % massiprotsendi allergeenseid lõhnaaineid, mis on direktiivi 76/768/EMÜ III lisa 1. osas esitatud ainete loetelus selle direktiivi muutmise tulemusena Euroopa Parlamendi ja nõukogu direktiiviga 2003/15/EÜ (2) allergeensete parfüümkomponentide lisamiseks algselt kosmeetikatoodete ja toiduks mittekasutatavate toodete teaduskomitee (SCCNFP) poolt tema arvamuses SCCNFP/0017/98 esitatud loetelust, loetletakse need kõnealuse direktiivi nomenklatuuri kasutades, nagu ka mis tahes muud allergeensed lõhnaained, mis on hiljem lisatud direktiivi 76/768/EMÜ III lisa 1. ossa selle lisa kohandamisel tehnika arenguga.
            Kui SCCNFP kehtestab edaspidi lõhnaainetest allergeenide jaoks individuaalsed riskil põhinevad kontsentratsioonipiirid, teeb komisjon kooskõlas artikli 12 lõikega 2 ettepaneku eespool mainitud 0,01 % piiri asendamiseks nende piiridega.
            Pakendil märgitakse ära veebilehe aadress, kust võib leida VII lisa punktis D nimetatud koostisosade loetelu.
            Selliste detergentide puhul, mis on ette nähtud kasutamiseks üksnes tööstussektoris ja asutustes ning on tavatarbijatele kättesaamatud, ei pea eespool mainitud nõudeid täitma, kui samaväärne teave esitatakse tehnilistel andmelehtedel, ohutuskaartidel või muul samalaadsel viisil.
            B.   Doseerimisteave märgistuses
            Vastavalt artikli 11 lõikes 4 sätestatule kehtivad tarbijatele müüdavate detergentide pakendite suhtes järgmised märgistusnõuded. Tarbijatele müüdavate pesupesemiseks mõeldud detergentide pakenditel peab olema järgmine teave:
            
                        —
                     
                     
                        pesumasina ühe tavalise töökorra jaoks soovitatav kogus milliliitrites või grammides ja/või doseerimisõpetus pehme, keskmise ja kareda vee jaoks, kusjuures nähakse ette ühe- või kahetsükliline pesemine,
                     
                  
                        —
                     
                     
                        tugevatoimeliste detergentide puhul pesumasina tavaliste töökordade arv “normaalselt määrdunud” pesu pesemisel ja õrnade kangaste jaoks ette nähtud detergentide puhul pesumasina tavaliste töökordade arv kergelt määrdunud pesu pesemisel, mille jaoks jätkub pakendi sisust, kui kasutada keskmise karedusega vett, mis vastab 2,5 millimoolile CaCO3/l,
                     
                  
                        —
                     
                     
                        kui on lisatud mõõteanum, peab olema näidatud selle maht milliliitrites või grammides, ning tähistatud pesumasina tavalise töökorra jaoks sobivad detergendidoosid pehme, keskmise või kareda vee korral.
                     
                  Pesumasina tavalise töökorra koormuseks on 4,5 kg kuiva pesu tugevatoimeliste detergentide korral ja 2,5 kg kuiva pesu õrnatoimeliste detergentide korral, mis on kooskõlas määratlustega komisjoni 10. juuni 1999. aasta otsuses 1999/476/EÜ, millega kehtestatakse ökoloogilised kriteeriumid ühenduse ökomärgise andmisel pesupulbritele. (3) Detergenti käsitatakse tugevatoimelisena, välja arvatud juhul, kui tootja väidab, et detergent on mõeldud erihoolt vajava pesu pesemiseks (nt madalatemperatuuriline pesemine, õrnad kiud ja värvid).
            C.   Koostisosade andmeleht
            Artikli 9 lõikes 3 osutatud andmelehe koostisosade loetelu suhtes kohaldatakse järgmisi sätteid.
            Andmelehele märgitakse detergendi ja tootja nimi.
            Loetelus peavad olema kõik koostisosad. Kõik koostisosad loetletakse massi vähenemise järjekorras ning loetelu jaotatakse järgmisteks massiprotsentides väljendatud vahemikeks:
            
                        —
                     
                     
                        10 % või rohkem,
                     
                  
                        —
                     
                     
                        1 % või rohkem, kuid alla 10 %,
                     
                  
                        —
                     
                     
                        0,1 % või rohkem, kuid alla 1 %,
                     
                  
                        —
                     
                     
                        alla 0,1 %.
                     
                  Lisandeid ei käsitleta koostisosadena.
            “Koostisosa” tähendab mis tahes looduslikku või sünteetilist keemilist ainet, mis on lisatud detergendi koostisesse sihipäraselt. Käesoleva lisa alusel käsitletakse parfüümi, eeterlikku õli või värvainet ühe koostisosana ja neis sisalduvaid aineid ei loetleta, välja arvatud allergeensed lõhnaained, mis on direktiivi 76/768/EMÜ I osa III lisa ainete loetelus, kui detergendis sisalduvate allergeensete lõhnaainete üldkontsentratsioon ületab punktis A märgitud piirtaseme.
            Iga koostisosa kohta esitatakse kas tavapärane keemiline nimetus või IUPACi nimetus (4) ja kui see on olemas, siis INCI nimetus, (5) CASi number ning Euroopa farmakopöa nimetus.
            D.   Koostisosade loetelu avaldamine
            Tootjad teevad veebilehel kättesaadavaks eespool nimetatud koostisosade andmelehe, välja arvatud järgmise teabe osas:
            
                        —
                     
                     
                        teave massiprotsentides väljendatud vahemike kohta ei ole nõutav,
                     
                  
                        —
                     
                     
                        CASi numbrid ei ole nõutavad,
                     
                  
                        —
                     
                     
                        koostisosade nimetused peavad olema antud INCI nomenklatuuris või kui see ei ole võimalik, siis peaks olema antud Euroopa farmakopöas esinev nimetus. Kui mitte kumbki nimetus ei ole kättesaadav, tuleks selle asemel kasutada kemikaali tavapärast nimetust või IUPACi nimetust. Parfüümi kohta kasutatakse sõna “parfum” ning värvaine kohta sõna “colorant”. Parfüümi, eeterlikku õli või värvainet käsitletakse ühe koostisosana ja neis sisalduvaid aineid ei loetleta, välja arvatud allergeensed lõhnaained, mis on direktiivi 76/768/EMÜ I osa III lisa ainete loetelus, kui detergendis sisalduvate allergeensete lõhnaainete üldkontsentratsioon ületab punktis A märgitud piirtaseme.
                     
                  Juurdepääsu veebisaidile ei tohi piirata mingite kitsenduste ega tingimustega ja veebisaidi sisu peab olema ajakohane. Veebisaidil peab olema link komisjoni veebisaidile Pharmacos või mis tahes muule asjakohasele veebisaidile, millel on esitatud INCI nimetuste, Euroopa farmakopöa ja CASi numbrite vastavustabel.
            See kohustus ei kehti tööstuslike või asutustes kasutatavate detergentide suhtes ega tööstuslike või asutustes kasutatavate detergentide pindaktiivsete ainete suhtes, mille kohta on kättesaadav tehniline andmeleht või ohutuskaart.
         
      
      
         (1)  EÜT L 262, 27.9.1976, lk 169. Direktiivi on viimati muudetud komisjoni direktiiviga 2005/80/EÜ (ELT L 303, 22.11.2005, lk 32).
      
         (2)  ELT L 66, 11.3.2003, lk 26.
      
         (3)  EÜT L 187, 20.7.1999, lk 52. Otsust on viimati muudetud otsusega 2003/200/EÜ (ELT L 76, 22.3.2003, lk 25).
      
         (4)  Rahvusvaheline Puhta Keemia ja Rakenduskeemia Liit.
      
         (5)  Kosmeetikatoodete koostisosade rahvusvaheline nomenklatuur.”